Ján Kačmár

Generálmajor Ing. Ján Kačmár  (* 5. december 1951, Kobylnice – † 27. december  2012, Prešov) bol slovenský generál, bývalý veliteľ Síl výcviku a podpory.Štaigl, J. a kolektív: Generáli - slovenská vojenská generalita  1918 – 2009, Magnet Press, Slovakia 2009.

 Život 
Vojenskú školu Jana Žižku z Trocnova, Opava ukončil v roku 1969. Roku 1973 ukončil Vysokú vojenskú školu Pozemného vojska, Vyškov. Po jej absolvovaní sa v roku 1973 stal vojakom z povolania, pričom získal hodnosť poručíka. Následne do roku 1976 vykonával vojenské veliteľské funkcie na úrovni rota . Roku 1978 absolvoval postgraduálne interné štúdium na Vojenskej akadémii Antonína Zápotockého v Brne. V období od roku 1978 do roku 1979 bol veliteľom tankového práporu v Humennom. Následne bol v rokoch 1979 až 1987 vo výkone funkcie zástupcu veliteľa a veliteľom tankového pluku v Humennom.  Od roku 1987  až do roku 1996 vykonával funkcie zástupcu veliteľa tankovej divízie. V roku 1997 absolvoval Vojenskú akadémiu Generálneho štábu v Moskve. Od roku 1997 bol náčelníkom štábu armádneho zboru, náčelníkom Štábu pre plánovanie operácií GŠ, náčelníkom Správy operácií GŠ a zástupcom veliteľa Síl výcviku a podpory OS SR. 18. decembra 2004 sa stal veliteľom Síl výcviku a podpory OS SR v Trenčíne.

5. decembra 2002 dosiahol prvú generálsku hodnosť – brigádny generál. Svoju vojenskú kariéru ukončil  roku 2007 vo funkcii veliteľa Síl výcviku a podpory OS SR. Ovládal ruský a anglický jazyk. 

Pochovaný je v Stropkove – Bokšihttp://www.espektrum.sk/index.php?text=5497-s-vysokym-armadnym-dostojnikom-sa-v-boksi-rozlucili-stovky-ludi

 Miesta vojenského pôsobenia 
Vyškov, Prešov, Humenné, Brno, Trenčín, Opava, Moskva, Bratislava

Referencie

 Externé odkazy 
 Fotografia genmjr.Ján Kačmár 
 Služobná karta genmjr.Ján Kačmár
 Rodná obec Kobylnice

Kategória:Slovenskí generáli
Kategória:Príslušníci Ozbrojených síl Slovenskej republiky
Kategória:Velitelia Síl výcviku a podpory Slovenskej republiky